钦定古今图书集成/明伦汇编/闺媛典/第280卷 > 皇清十三 > 李正果妻张氏毛氏
## 钦定古今图书集成/明伦汇编/闺媛典/第280卷 > 皇清十三 > 李正果妻张氏毛氏

按《吉水县志》：“张氏、毛氏，李正果妻。正果家贫，训诂于楚，二妇任机杼以事舅姑。数年，毛生子次莲，张抚之如己出。阅五岁而正果亡，时张年三十三，毛年二十八，并欲从死，家人泣劝乃已。虽兵荒洊至教子不使废学。贫无膏烛，燃薪以照，或劝改节，辄唾之。次莲举于乡，色不加喜，春闱不利，亦不加戚，曰：‘得失何常，但虑不作好人耳’。” 及次莲成进士，氏居处一如贫时。其驭下以恩，治家以俭，待姻族以和，梅司马作诗诵之。